Հիմնական արդիւնքը ներկայ սահմանադրութեան քննարկումին համար յառաջացած յանձնախումբի կազմութիւնն էր, որուն մաս կազմեցին 150 սուրիացիներ ( ընդդիմադիր եւ կառավարութեան համախոհ տարրերէ), երեւոյթ մը որ աննախադէպ էր այս ոլորտին մէջ: Անոնք յառաջիկայ օրերուն միասնաբար պիտի ուրուագծեն Սուրիոյ ժողովուրդին քաղաքական տեսլականը, հիմնուելով 2012-ին մշակուած սուրիական սահմանադրութեան վրայ: Այսպիսով զերծ պահելով սահմանադրական փոփոխութիւններու գործընթացը արտաքին միջամտութիւններէ: